62022TJ0469_INF
Rettens dom (Niende Afdeling) af 18. oktober 2023 –EIB mod Syrien
(Sag T-469/22) (
1
)
»Voldgiftsbestemmelse – låneaftale vedrørende et projekt om forbedring af elforsyningssystemet i et tredjeland – manglende opfyldelse af kontrakten – tilbagebetaling af udbetalte beløb – morarenter – udeblivelsessag«
1.
Retslig procedure – søgsmål for Retten – anvendelse af udeblivelsesproceduren – Rettens forpligtelse til at afsige dom efter sagsøgerens påstande – betingelser – intet svar fra sagsøgte inden for den fastsatte frist
(Rettens procesreglement, art. 123, stk. 1)
(jf. præmis 16-19, 24, 35, 40 og 41)
2.
Retslig procedure – indbringelse af sag for Retten på grundlag af en voldgiftsklausul – låneaftale indgået mellem Den Europæiske Investeringsbank og Syrien – Rettens kompetence defineret i artikel 256 TEUF og 272 TEUF og voldgiftsklausulen
(Art. 256, stk. 1, TEUF og art. 272 TEUF)
(jf. præmis 20, 22 og 23)
3.
Retslig procedure – indbringelse af sag for Retten på grundlag af en voldgiftsklausul – låneaftale indgået mellem Den Europæiske Investeringsbank og Syrien – Syriens manglende overholdelse af sine kontraktforpligtelser – Unionens indtræden i Bankens rettigheder – søgsmål anlagt af Banken på Unionens vegne – formaliteten
(Art. 256, stk. 1, TEUF og art. 272 TEUF; Romkonventionen af 19.6.1980, art. 13, stk. 1)
(jf. præmis 26, 27 og 29-34)
Konklusion
1)
Den Syriske Arabiske Republik tilbagebetaler Den Europæiske Union, repræsenteret ved Den Europæiske Investeringsbank (EIB), et beløb på 28777508,71 EUR som svarer til hovedstolen samt de renter i henhold til kontrakten og de morarenter, der er skyldige pr. 30. juni 2022.
2)
Et beløb på 27388963,40 EUR, som udgør hovedstolen, tillægges morarenter, der beregnes i henhold til den metode, som er fastsat i artikel 3, stk. 2, i låneaftale nr. 20948 vedrørende et projekt om forbedring af elforsyningssystemet i Syrien, som blev indgået mellem EIB og Den Syriske Arabiske Republik den 5. februar 2001 og ændret ved skrivelser af 3. oktober 2003, af 28. februar 2006 samt af 9. og 8. oktober 2007, fra den 30. juni 2022 og indtil betaling sker.
3)
Den Syriske Arabiske Republik betaler sagsomkostningerne.
(
1
) – EUT C 359 af 19.9.2022.